Stesen kereta api Segamat

Stesen kereta api Segamat ialah sebuah stesen kereta api yang terletak di bandar Segamat, Johor. Stesen ini menyediakan KTM Antarabandar iaitu Ekspres Rakyat Timuran serta Perkhidmatan Tren Elektrik (ETS) kepada penduduk di bandar Segamat, serta kawasan sekitarnya seperti Tangkak dan Muar. Jarak stesen ini dari Tangkak adalah 55 kilometer, manakala dari Muar adalah 80 kilometer. Penduduk Bandar Muadzam Shah di Pahang, kira-kira 50 kilometer dari Segamat, turut menggunakan stesen ini, khususnya bagi mereka yang ingin ke wilayah tengah dan utara semenanjung menggunakan laluan kereta api Pantai Barat. Sejarah Pembinaan awal Stesen ini mula didirikan pada bulan Februari 1907 di sebuah kawasan berhampiran Sungai Segamat Pada awalnya, stesen ini dirangka sebagai sebahagian daripada jajaran Keretapi Negeri Johor (Johore State Railways) dari Gemas ke Johor Bahru. Stesen tersebut serta sebuah jambatan kekuda besi yang merentasi Sungai Segamat telah siap sepenuhnya pada 30 Jun 1909 dan dibuka secara rasminya pada 1 Julai 1909 oleh Sir John Anderson, Gabenor Negeri-Negeri Selat ketika itu. Pembukaan stesen serta laluan ini sekaligus menjadi pelengkap kepada perjalanan tren yang menghubungkan negeri Johor di selatan dengan negeri-negeri di tengah dan utara semenanjung. Tahun 1924 pula menyaksikan pengubahsuaian bangunan stesen yang asalnya dibuat daripada kayu kepada sebuah bangunan baharu yang lebih luas dan boleh memuatkan sehingga 80 orang penumpang. Pembinaan Tambak Johor pada tahun yang sama juga bermakna perkhidmatan kereta api telah dilanjutkan terus ke Singapura. Pada 20 Januari 1942, jambatan kereta api Segamat telah diletupkan dalam usaha menghentikan kemaraan tentera Jepun menuju ke Singapura. Walau bagaimanapun, jambatan yang musnah itu telah dibina semula dengan pantas oleh mereka dan menjadi latar Pertempuran Muar. Sebelum dinaik taraf Sejak dari awal pembukaannya, stesen ini merupakan salah satu perhentian utama perkhidmatan kereta api dari utara ke selatan semenanjung hingga ke Singapura. Antara perkhidmatan yang terkenal ialah: Ekspres Rakyat (ER) (ditamatkan pada 8 Mei 2016 untuk memberi laluan kepada ETS) Tren no. 1: Butterworth - Singapura (sehingga 30 Jun 2011); Butterworth - Johor Bahru (sehingga 8 Mei 2016) Tren no. 2: Singapura - Butterworth (sehingga 30 Jun 2011); Johor Bahru - Butterworth (sehingga 8 Mei 2016) Ekspres Sinaran Pagi (XSP) (ditamatkan) Tren no. 5: Singapura - KL Sentral Ekspres Sinaran Petang (XSP) (ditamatkan) Tren no. 6: KL Sentral - Singapura Ekspres Senandung Malam (SM) (ditamatkan pada 1 April 2009) Tren no. 11: Singapura - KL Sentral Tren no. 12: KL Sentral - Singapura Ekspres Timuran (ET) (telah digantikan dengan Ekspres Rakyat Timuran) Tren no. 14: Singapura - Tumpat Tren no. 15: Tumpat - Singapura Ekspres Senandung Sutera (ditamatkan pada 1 April 2009) Stesen ini juga antara stesen yang sering dilawati oleh Sultan Johor, Sultan Ibrahim ibni Almarhum Sultan Iskandar. Pada 14 Februari 2016, baginda telah berkenan memandu sendiri sebuah lokomotif kelas 26 sejauh 180 kilometer dari stesen JB Sentral ke Segamat. Beberapa hari kemudian, pada 20 Februari 2016, baginda sekali lagi berkenan memandu kereta api dari stesen Kuala Lumpur ke stesen Segamat. Perjalanan sejauh 200 km itu telah berlangsung sekembalinya baginda daripada menghadiri Persidangan Majlis Raja-Raja Melayu ke-240 di Istana Negara, Kuala Lumpur. Naik taraf Disebabkan faktor banjir yang kerap menimpa jajaran kereta api sektor selatan, termasuklah stesen Segamat, suatu projek penaiktarafan jajaran kereta api sektor selatan telah dimulakan pada April 2018 dikenali sebagai Projek Landasan Berkembar Elektrik (PLBE) Gemas-Johor Bahru. 11 stesen telah dikenal pasti sepanjang jajaran 197 kilometer dari Gemas ke Johor Bahru yang akan dinaik taraf. Bagi memberi laluan kepada penaiktarafan tersebut, pengoperasian di stesen ini telah ditamatkan dan dipindahkan ke sebuah stesen sementara di Jalan Melati, Kampung Sedeng berhadapan SMK Dato' Bentara Dalam dan Petronas Jalan Genuang pada 28 April 2021. Bangunan stesen lama telah dirobohkan dan digantikan dengan sebuah stesen baharu bertingkat yang lebih luas dan canggih serta jejambat yang lebih tinggi. Penaiktarafan ini juga bermakna 3 lintasan rata di sekitar Segamat serta 2 stesen kereta api berhampiran iaitu Batu Anam dan Buloh Kasap tidak lagi digunakan. Stesen baharu ini telah dibuka kepada awam pada 15 Mei 2024. Laluan ETS Pada 15 Mac 2025 jam 7:00 pagi, Perkhidmatan Tren Elektrik (ETS) yang sebelum ini tamat di stesen Gemas telah dilanjutkan ke stesen Segamat dan buat pertama kalinya di negeri Johor. Para penumpang dari Segamat dan sekitarnya kini boleh menikmati perkhidmatan ini untuk ke Kuala Lumpur, Ipoh, Butterworth dan Padang Besar. Perkhidmatan Ekspres Rakyat Timuran Jadual berkuat kuasa 1 Januari 2026: Tren ke timur (Tumpat) ERT26: 23:52 Tren ke selatan (Johor Bahru Sentral) ERT27: 08:46 ETS Jadual berkuat kuasa 18 April 2026: Tren ke utara EP9442 ke Padang Besar: 09:30 EP9524 ke KL Sentral: 10:25 EP9326 ke Butterworth: 11:30 EP9428 ke Padang Besar: 13:00 EP9528 ke KL Sentral: 14:30 EP9532 ke Butterworth: 15:35 (bertolak dari sini) EP9530 ke KL Sentral: 16:45 EP9532 ke KL Sentral: 18:05 Tren ke selatan EP9523 dari KL Sentral: 10:31 EP9523 dari Butterworth: 13:46 EG9343 dari Butterworth: 14:57 (tamat di sini) EG9425 dari Padang Besar: 16:21 EP9531 dari KL Sentral: 17:51 EP9533 dari KL Sentral: 20:11 EG9499 dari Padang Besar: 20:36 EP9535 dari KL Sentral: 22:36 Perkhidmatan terdahulu Jadual terakhir Ekspres Selatan yang berkuat kuasa 1 Julai 2022 dan tamat pada 31 Disember 2025: Tren ke utara (Gemas) ES42: 12:40 ES44: 18:32 ES46: 22:13 Tren ke selatan (Johor Bahru) ES41: 02:36 ES43: 10:06 ES45: 15:56 Kemudahan Stesen ini berkeluasan 2.254 ekar manakala kawasan keseluruhannya pula berkeluasan 11.870 ekar. Terdapat 2 platform sisi serta 2 landasan. Selain itu, terdapat juga 2 lif dan 2 eskalator bagi memudahkan para penumpang dari ruang berbayar (paid area) di bawah untuk naik ke platform di atas. Antara kemudahan lain yang tersedia di stesen ini ialah: Jumlah tempat letak kenderaan 97 petak untuk kereta 49 petak untuk motosikal 1 petak untuk bas 2 petak untuk kenderaan OKU Ruang komersial 1 kiosk 1 kafe 10 panel poster petak lampu di platform untuk iklan 10 panel poster di ruang menunggu untuk iklan Kemudahan-kemudahan lain 1 tandas lelaki, 1 tandas perempuan, dan 1 tandas OKU di ruang menunggu 1 tandas lelaki, 1 tandas perempuan, dan 1 tandas OKU di ruang berbayar 1 surau lelaki, dan 1 surau perempuan Laluan pejalan kaki berbumbung yang menghubungkan stesen dengan kawasan tempat letak kereta dan terminal bas Laluan OKU Tempat menurunkan penumpang Di sekitar stesen Stesen ini terletak berhampiran dengan Terminal Bas Segamat Sentral yang menyediakan bas henti-henti serta bas ekspres. Terminal Bas Segamat Bas henti-henti Yow Hoe Sdn. Bhd. (Segamat - Labis - Yong Peng - Ayer Hitam) Bas Muafakat Johor Bas ini disediakan percuma kepada warganegara Malaysia menggunakan Kad Muafakat Johor yang perlu didaftarkan. Laluan terkini Laluan ST001 (Terminal Segamat - Bandar Segamat - Bandar Putra - Bukit Siput) Laluan ST002 (Terminal Segamat - Kipmart - Jalan Pemuda - Taman Yayasan) Laluan dahulu Laluan SE001 (Terminal Segamat - Bandar Segamat - Bukit Siput) Laluan SE002 (Terminal Segamat - Buloh Kasap - Rockgarden) Laluan SE003 (Terminal Segamat - Taman Bunga Raya - UiTM Segamat) Nota